10. การควบคุมภายใน

ทอท.ให้ความสำคัญกับการจัดระบบการควบคุมภายใน โดยกำหนดให้ สำนักบริหารความเสี่ยง
มีภารกิจในการส่งเสริมสนับสนุนให้ส่วนงาน ทอท.ประเมิน
และจัดทำรายงานระบบการควบคุมภายในทั่วทั้งองค์กร ตามระเบียบคณะกรรมการตรวจเงิน แผ่นดิน
โดยคำนึงถึงองค์ประกอบที่สำคัญตามมาตรฐานสากล ดังนี้

-   สภาพแวดล้อมของการควบคุม

-   การประเมินความเสี่ยง

-   

-   กิจกรรมการควบคุม

-   

-   สารสนเทศและการสื่อสาร

-   การติดตามประเมินผล

-   
-   
-   
-   

  ระบบการควบคุมภายในของ ทอท. อาจกล่าวโดยสรุปได้ดังนี้

1.  สภาพแวดล้อมของการควบคุม

คณะกรรมการ ทอท.ได้แต่งตั้ง คณะกรรมการตรวจสอบ ประกอบด้วยผู้แทนกรรมการ ทอท. 4 ท่าน
และผู้จัดการสำนักตรวจสอบเป็นเลขานุการ เพื่อทำหน้าที่ในการสอบทานระบบการควบคุมภายใน
การบริหารความเสี่ยงและการตรวจสอบภายใน ให้มีประสิทธิภาพและประสิทธิผลอย่างเพียงพอ
นอกจากนี้ ทอท.ได้แต่งตั้ง คณะกรรมการบริหารความเสี่ยงของ ทอท.ประกอบด้วย
รองกรรมการผู้จัดการใหญ่ เป็นประธานฯ
ผู้ช่วยกรรมการผู้จัดการใหญ่ทุกสายงานและรองผู้อำนวยการท่าอากาศยานกรุงเทพ
เป็นกรรมการ เพื่อทำหน้าที่กำกับดูแลระบบการควบคุมภายในและการบริหารความเสี่ยงของ ทอท.
ทุกส่วนงานของ
ทอท.ได้จัดตั้งคณะทำงานจัดระบบการควบคุมภายในและการบริหารความเสี่ยงของแต่ละส่วนงาน
โดยมีผู้จัดการฝ่ายหรือผู้จัดการสำนัก หรือผู้อำนวยการท่าอากาศยานภูมิภาค
เป็นหัวหน้าคณะทำงานจัดระบบการควบคุมภายในฯ และมีผู้บริหารในส่วนงานนั้นๆ เป็นคณะทำงานฯ
ตามจำนวนที่เหมาะสม โดยให้คณะทำงานฯ
มีหน้าที่ความรับผิดชอบในการประเมินองค์ประกอบของมาตรฐานการควบคุมภายใน
จัดทำแผนการปรับปรุงการควบคุมภายใน ติดตามการปฏิบัติตามแผนการปรับปรุงการควบคุมภายใน
และจัดทำรายงานการควบคุมภายในของส่วนงาน ทอท.นั้นๆ
ตามระเบียบคณะกรรมการตรวจเงินแผ่นดิน

นอกจากนี้ ทอท.ได้จัดทำเอกสารเกี่ยวกับจริยธรรมและจรรยาบรรณ เรียกว่า จรรยาบรรณ บริษัท
ท่าอากาศยานไทย จำกัด (มหาชน) พ.ศ.2545
ตามหลักเกณฑ์และแนวทางการกำกับดูแลกิจการที่ดีในรัฐวิสาหกิจของกระทรวงการคลัง
แจกจ่ายผู้บริหารและพนักงานมีเนื้อหาประกอบด้วยอุดมการณ์ของบริษัทและแนวทางปฏิบัติสำหรับกรรมการ
รวมถึงพนักงานและผู้บริหารให้มีความยึดมั่นต่อความซื่อสัตย์และจรรยาบรรณในการดำเนินธุรกิจโดยมีคณะกรรมการบริษัทเป็นผู้กำหนดนโยบายกำกับและควบคุมการดำเนินธุรกิจขององค์กรเพื่อให้สอดคล้องกับหลักการกำกับดูแลกิจการที่ดี

การประเมินความเสี่ยง

ทอท.จัดให้มีการประเมินและวิเคราะห์ความเสี่ยงของปัจจัยภายในและภายนอก
ที่จะมีผลกระทบทำให้กิจกรรมการควบคุมไม่บรรลุตามวัตถุประสงค์ขององค์กร
ตลอดจนให้มีการกำหนดแนวทางและจัดทำแผนการปรับปรุงมาตรการต่างๆ เพื่อกำจัดหรือ
ลดความเสี่ยงนั้นๆ ให้กิจกรรมการควบคุมดำเนินไปได้อย่างมีประสิทธิภาพ และได้ตรวจสอบ
ติดตามผลการประเมินและปฏิบัติตามแผนอย่างสม่ำเสมอ

2.  กิจกรรมการควบคุม

ทอท.จัดให้มีโครงสร้างการบริหารงานสอดคล้องกับธุรกิจท่าอากาศยาน
มีการแบ่งแยกหน้าที่ปฏิบัติงานตามภารกิจอย่าง เหมาะสม มีการมอบอำนาจหน้าที่ตามลำดับชั้น
มีแนวทางการปฏิบัติงานตามกฎ ระเบียบ ข้อบังคับ ข้อกำหนดและคู่มือการปฏิบัติงานที่ชัดเจน
เป็นไปตามกฎเกณฑ์ขององค์การการบินพลเรือนระหว่างประเทศ (International Civil
Aviation Organization: ICAO) นอกจากนี้ ทอท.ได้นำ “ระบบคุณภาพ ISO”
มาดำเนินการเพื่อเพิ่มประสิทธิภาพการปฏิบัติงานและใช้เป็นเครื่องมือในการสร้าง
ความเชื่อมั่นและความพึงพอใจให้แก่ผู้ใช้บริการ

3.  

4.  สารสนเทศและการสื่อสาร

ทอท.ติดตั้งระบบข้อสนเทศเพื่อการบริหาร ทอท. เพื่อเป็นการรวบรวมข้อมูลในฐานข้อมูลกลาง
และนำข้อมูลไปใช้บริหารทั่ว ทั้งองค์กร และมีการพัฒนาระบบสารสนเทศให้ใช้งานร่วมกันได้
เพื่อให้มีประสิทธิภาพเพิ่มขึ้นทั้งในส่วนกลาง และท่าอากาศยาน ภูมิภาค ทอท.ได้ติดตั้งระบบ
Internet
เพื่อค้นคว้าและแลกเปลี่ยนข้อมูลข่าวสารจากหน่วยงานภายนอกเพื่อใช้ในการบริหารงานของ ทอท.

การติดตามประเมินผล

ทอท. มีการติดตามประเมินผลคุณภาพการปฏิบัติงาน
และประเมินประสิทธิผลของการควบคุมภายในที่วางไว้อย่าง ต่อเนื่องและสม่ำเสมอ
โดยกำหนดให้มีการติดตามผลในระหว่างการปฏิบัติงาน (Ongoing Monitoring)
และการประเมินผล เป็นรายครั้ง (Separate Evaluation)
ซึ่งเป็นการประเมินการควบคุมด้วยตนเอง (Control Self Assessment) รวมทั้งให้มี
การประเมินการควบคุมอย่างเป็นอิสระ (Independent Assessment)
จากผู้ตรวจสอบภายในและผู้ตรวจสอบภายนอก เช่น สำนักตรวจสอบ
ทอท.และคณะกรรมการตรวจเงินแผ่นดิน ด้วย